नई दिल्ली| भाजपा ने शुक्रवार को दिल्ली के मुख्यमंत्री अरविंद केजरीवाल को सर्वाधिक असंवेदनशील व्यक्ति करार देते हुए कहा कि राष्ट्रीय राजधानी के आशा किरण होम के कथित 11 बच्चों की मौत भूख के कारण हुई है। भारतीय जनता पार्टी (भाजपा) की दिल्ली इकाई के अध्यक्ष मनोज तिवारी ने यहां संवाददाताओं से यह बात पार्टी की ‘रियलिटी चेक’ (वास्तविकता का पता लगाने) यात्रा की शुरुआत के समय कही। केंद्रीय खेल मंत्री विजय गोयल ने यात्रा को हरी झंडी दिखाई।